Up-40/04
Datum: 2004-06-03T00:00:00.000+02:00
ecli: ECLI:SI:USRS:2004:Up.40.04
vrsta: posamični akt
zadeva: ustavna pritožba
objavljeno: Neobjavljeno | 03.06.2004
dokument: US23497
akt: Ustavna pritožba A. A. zoper sklep Vrhovnega sodišča v Ljubljani št. II Ips 559/2002 z dne 11. 9. 2003 in zoper sodbo Višjega sodišča v Ljubljani št. II Cp 992/2001 z dne 5. 6. 2002
resitev: zavrženje
izrek: Ustavna pritožba A. A. zoper sklep Vrhovnega sodišča v Ljubljani št. II Ips 559/2002 z dne 11. 9. 2003 in zoper sodbo Višjega sodišča v Ljubljani št. II Cp 992/2001 z dne 5. 6. 2002 se zavrže.
stavek: Ustavno pritožbo je bilo treba zavreči, saj je bila vložena prepozno.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2004-01-18T23:00:00.000Z
datum_odlocitve: 2004-06-02T22:00:00.000Z

# Up-40/04-4

3. 6. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Vrhovnega sodišča v Ljubljani št. II Ips 559/2002 z dne 11. 9. 2003 in zoper sodbo Višjega sodišča v Ljubljani št. II Cp 992/2001 z dne 5. 6. 2002 se zavrže.**

## OBRAZLOŽITEV

Pritožnik je dne 16. 1. 2004 vložil ustavno pritožbo, s katero izpodbija v izreku navedeni sodni odločbi. Višje sodišče je z izpodbijano sodbo na pritožbo nasprotne stranke spremenilo sodbo sodišča prve stopnje tako, da je zavrnilo tožbeni zahtevek ustavnega pritožnika. S sklepom Vrhovnega sodišča je bila njegova revizija zaradi prenizke vrednosti spornega predmeta zavržena kot nedovoljena.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Pritožnik navaja, da je sklep Vrhovnega sodišča prejel od odvetnika dne 16. 11. 2003. Datum, od katerega je začel teči 60 dnevni rok za vložitev ustavne pritožbe, je bil datum vročitve sklepa njegovemu pooblaščencu. Tudi če je bil omenjeni sklep pooblaščencu vročen dne 16. 11. 2003, se je rok za vložitev ustavne pritožbe iztekel dne 15. 1. 2004. Ustavna pritožba, vložena v petek, dne 16. 1. 2004, je torej prepozna, zato jo je Ustavno sodišče v tem delu zavrglo.

Rok za vložitev ustavne pritožbe zoper sodbo Višjega sodišča pa je začel teči že z vročitvijo omenjene sodbe.

Pritožnik si z vložitvijo nedovoljenega pravnega sredstva ne zavaruje roka za vložitev ustavne pritožbe. Iz priloženega dopisa je razvidno, da mu je pooblaščenka sodbo, izdano dne 5. 6. 2002, poslala po pošti dne 2. 9. 2002. To pomeni, da ji je bila sodba vročena najkasneje tega dne, zato se je 60 dnevni rok za vložitev ustavne pritožbe zoper omenjeno sodbo nedvomno iztekel pred 16. 1. 2004. Ustavno sodišče je zato ustavno pritožbo tudi v tem delu zavrglo kot prepozno.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS ter na podlagi prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger